Cuneiform Tablet Kt 88/k 497 (AKT 7a 30)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
pí-lá-aḫ-IŠTAR a-na a-šùr-e-mu-qí ù i-tur₄-DINGIR DUMU-e i-ku-nim iṣ-ba-at-ni-a-tí-ma um-ma pí-lá-aḫ-IŠTAR-ma a-na a-šùr-e-mu-qí ù i-tur₄-DINGIR-ma DUMU me-tim-a-na-ku a-bi ṭup-pè-e e-zi-ba-am a-ma ku-nu-ki ša a-bi-ku-nu ú-dí-a um-ma šu-nu-ma ki-na-a ku-nu-ku ša a-bi-ni iš-té-en₆ ṭup-pu-um ša 20 ma-na KÙ.BABBAR ša ni-um ṭup-pu-um ša 10 ma-na KÙ.BABBAR šál-šu-um ṭup-pu-um ša 8 ma-na KÙ.BABBAR ṭup-pè-e ša-lá-áš-tù-šu-nu i-sí-ú-šu-nu-tí um-ma pí-lá-aḫ-IŠTAR-ma DUMU me-tim-ma a-na-ku lá ni-ip-ta-ša-ar-šu-ma ṭup-pu-um ḫa-ar-mu-um ša ku-tí-bi₄-la a-šùr-SIPA a-bi-a ù ša-pá-e ša ki-ma a-bu-ku-nu a-bi KÙ.BABBAR ú-ša-bi₄-ú tù-kà-lá-a ša ki-ma ṭup-pu-ú a-ni-ú-tum a-ku-šu-ni a-na a-ni-ú-tí-ma bé-lá-nim-ma ṭup-pè-e tù-qá-a um-ma šu-nu-ma ù ni-nu DUMU ú-me-tim-ni-lá-ak a-na ša-na-at ni-šé-e-a-ku-um um-ma pí-lá-aḫ-IŠTAR-ma iš-tù ITU.KAM kán-bar-ta li-mu-um sá-ma šu-ma a-na ša-na-at ṭup-pá-am ḫa-ar-ma-am ša ku-nu-uk a-šùr-SIPA a-bi-a ù ša-pá-e lá ta-ta-áb-lá-nim ú-lá ta-tù-ra-ma ú-lá ta-na-pu-ša a-na ḫu-bu-ul a-bi-ku-nu ta-za-za-a um-ma šu-nu-ma ni-za-az IGI ì-lí-ba-ni DUMU i-a-a IGI i-ku-nim DUMU {d}UTU-ba-ni IGI a-šùr-i-dí DUMU a-mur-a-šùr